katakataka kaya na ang gerardong iyan ay maakit sa bangong humahalimuyak ng isang sampagitang nananariwa na gaya ni eling? sa kanyang harap si gerardo ay nagiging makata, nagiging mangangarap, at magiliwin sa mga bulaklak, paro paro, tala, bituin. ang mabait niyang puso sa harap ni eling ay kung bakit nagiging manunukso; ang mga payapa'maaamo niyang sulyap ay kung bakit nagiging malilikot at mga magnanakaw!. silang dalawa ay malaon nang magkaibigan. habang lumalaon ang kanilang pagkikilala, ay lalo at lalong nasasabik si gerardo sa pagmalas sa dilag ni eling, sa pagdinig sa mga mahihiwaga'matatamis niyang salita, sa pagpukaw sa mga ngiting mangbibihag ng binibining yaon na ipinaglihi yata sa dako pa roon ng hinhin ni maria clara. nguni'hanggan diyan lang si gerardo. hinahangaan niya ang ganda ni eling, dapwa'di pa sumasamba. siya lang ay natutuwa, naiigayang malasin ang himalang yaon ng kalikasan.